
Okresný súd Poprad 8T/27/2025 8725010399 11. 11. 2025 JUDr. Richard Bureš ECLI:SK:OSPP:2025:8725010399.3
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, v trestnej veci obžalovaného A. B. pre pokračovací zločin podvodu podľa § 221 ods. 1, ods. 3 písm. c) Trestného zákona s poukazom na § 138 písm. j) Trestného zákona účinného od 6.8.2024, na hlavnom pojednávaní konanom 11. novembra 2025 takto rozhodol: Obžalovaný A. B., nar. XX.XX.XXXX v C., trvale bytom D. E., B. XXX/XX, F. C., je vinný, že v presne nezistenom čase, minimálne v období od dňa 11.11.2022 do dňa 12.12.2022 uverejňoval na inzertnom portáli G. inzeráty, v ktorých ponúkal pod e-mailovými adresami H., I., C., J., I., J., na predaj vstupeniek na rôzne kultúrne podujatia ako K. A., IMT Smile, Rammstein a iné, ako aj za účelom predaja oblečenia a elektroniky, pričom následne po kontaktovaní rôznymi osobami so záujmom o kúpu týchto vstupeniek formou e-mailu alebo telefonicky na tel. č. XXXX XXX XXX im poskytol číslo svojho bankového účtu IBAN: D. XXXX XXXX XXXX XXXX XXXX vedeného v D. D., kam kupujúci previedli danú finančnú čiastku za kúpu týchto vstupeniek a tovaru, avšak obvinený aj po uhradení peňazí kupujúcimi za tieto vstupenky a tovar im ich neposlal a prestal s nimi komunikovať, týmto spôsobil minimálne pre poškodených: 1. L. M., bytom L. - N. škodu vo výške 100,- EUR za predaj vstupeniek zo dňa 01.12.2022 na koncert K. A., 2. M. J. J., bytom O. P. škodu vo výške 50,- EUR za predaj bundy značky Zara zo dňa 01.12.2022, 3. C. M., bytom L. M. škodu vo výške 100,- EUR za predaj vstupeniek zo dňa 11.11.2022 na koncert M. D., 4. M. C., bytom Banská Štiavnica škodu vo výške 70,- EUR za predaj vstupeniek zo dňa 11.11.2022 na koncert M. D., 5. M. L. J., bytom E. škodu vo výške 120,- EUR za predaj vstupeniek zo dňa 21.11.2022 na koncert skupiny IMT Smile, 6. Q. R., bytom J. E. škodu vo výške 70,- EUR za predaj vstupeniek zo dňa 22.11.2022 na finále Česko Slovensko má talent, 7. K. J., bytom P. škodu vo výške 40,- EUR za predaj vstupeniek zo dňa 01.12.2022 na koncert Luskáčika, 8. S. B., bytom T. škodu vo výške 104,- EUR za predaj vstupeniek zo dňa 03.12.2022 na koncert K. A., 9. M. T., bytom T. škodu vo výške 100,- EUR za predaj vstupeniek zo dňa 07.12.2022 na koncert K. A., 10. U. M. J., bytom E. škodu vo výške 90, -EUR za predaj vstupeniek zo dňa 06.12.2022 na koncert skupiny Rammstein, 11. A. C., bytom E. škodu vo výške 75,- EUR za predaj vstupeniek zo dňa 11.12.2022 na koncert skupiny IMT Smile, 12. M. P. T., bytom E. - C. O. škodu vo výške 35,- EUR za predaj vstupeniek zo dňa 12.12.2022 na koncert M. V.,
13. U. M. D., bytom Trenčín škodu vo výške 20,- EUR za predaj mobilného telefónu značky Apple iPhone 2G zo dňa 14.11.2022, 14. W. A., bytom P. škodu vo výške 25,- EUR za predaj vstupeniek zo dňa 11.11.2022 na koncert M. D., 15. L. M. E., bytom J. škodu vo výške 35,- EUR za predaj vstupeniek zo dňa 11.11.2022 na koncert M. D., 16. K. N., bytom E. X. E. škodu vo výške 100,- EUR za predaj vstupenky zo dňa 14.11.2022 na koncert A. M., 17. E. N., bytom B., F. N. škodu vo výške 50,- ER za predaj troch vstupeniek zo dňa 05.12.2022 na predstavenie Luskáčik, 18. H. A. C., bytom M. - I. K., škodu vo výške 100,- EUR za predaj dvoch vstupeniek zo dňa 14.11.2022 na koncert skupiny K. A., 19. U. M. M., bytom E. škodu vo výške 60,- EUR za predaj dvoch vstupeniek zo dňa 16.11.2022 na koncert skupiny IMT Smile, a spôsobil tak škodu spolu vo výške 1.344,- EUR, teda pokračujúcim konaním na škodu cudzieho majetku seba obohatil tým, že uviedol niekoho do omylu a spôsobil tak na cudzom majetku malú škodu a čin spáchal závažnejším spôsobom konania - na viacerých osobách, čím spáchal pokračovací zločin podvodu podľa § 221 ods. 1, ods. 3 písm. c) Trestného zákona s poukazom na § 138 písm. j) Trestného zákona účinného od 6.8.2024 a za to mu u k l a d á : Podľa § 221 ods. 3 Trestného zákona účinného od 6.8.2024 s použitím § 36 písm. l) a § 38 ods. 2 Trestného zákona trest odňatia slobody v trvaní 2 (dvoch) rokov. Podľa § 49 ods. 1 písm. a) Trestného zákona výkon trestu podmienečne odkladá. Podľa § 50 ods. 1 Trestného zákona určuje skúšobnú dobu v trvaní 2 (dvoch) rokov. Podľa § 287 ods. 1 Trestného poriadku ukladá obžalovanému zaplatiť poškodeným: 1. L. M., nar. XX.XX.XXXX, bytom L. – N., L. XXX škodu vo výške 100,- EUR, 2. M. J. J., nar. XX.XX.XXXX, bytom O. P., A. XXXX/XX škodu vo výške 50,- EUR, 3. C. M., nar. XX.XX.XXXX, bytom L. M., J. T. XXX/X, adresa na doručovanie písomnosti L. M., B. XXXX/ XX, škodu vo výške 100,- EUR, 4. M. C., nar. XX.XX.XXXX, bytom E. T., M. H. D. XXXX/XX škodu vo výške 70,- EUR, 5. M. L. J., nar. XX.XX.XXXX, bytom E., E. XXXXX/X škodu vo výške 120,- EUR, 6. Q. R., nar. XX.XX.XXXX, bytom J. E., Y. Y. XXX škodu vo výške 70,- EUR, 7. K. J., nar. XX.XX.XXXX, bytom P., I. B. XXXX/XX škodu vo výške 40,- EUR, 8. M. T., nar. XX.XX.XXXX, bytom T., J. XXXX/X škodu vo výške 100,- EUR, 9. M. P. T., nar. XX.XX.XXXX, bytom E. – C. O., B. XX škodu vo výške 35,- EUR, 10. U. M. D., nar. XX.XX.XXXX, bytom B. T. XXX/XX, N. škodu vo výške 20,- EUR, 11. W. A., nar. XX.XX.XXXX, bytom N. XXXX/XX, P. škodu vo výške 25,- EUR, 12. L. M. E., nar. XX.XX.XXXX, bytom L. M., B. XXX/X, adresa na doručovanie písomností Sv. Kríž 288, 032 01, škodu vo výške 35,- EUR, 13. K. N., nar. XX.XX.XXXX, bytom P. V. XXX, škodu vo výške 100,- EUR, 14. E. N., nar. XX.XX.XXXX, bytom Y. D. XXX/XXX, B., F. N. škodu vo výške 50,- ER, 15. H. A. C., nar. XX.XX.XXXX, bytom C. Y. XXXX/XX, M. - I. K., škodu vo výške 100,- EUR, 16. U. M. M., nar. XX.XX.XXXX, bytom E. – D. M., Z. XXXX/XX, škodu vo výške 60,- EUR.
odôvodnenie: Podľa § 172 ods. 2 Trestného poriadku tento rozsudok neobsahuje odôvodnenie, pretože sa po jeho vyhlásení prokurátor aj obžalovaný vzdali odvolania alebo taký prejav urobili v lehote troch pracovných dní od vyhlásenia rozsudku. pokračujúcim konaním na škodu cudzieho majetku seba obohatil tým, že uviedol niekoho do omylu a spôsobil tak na cudzom majetku malú škodu a čin spáchal závažnejším spôsobom konania - na viacerých osobách, Poučenie: P o u č e n i e : Proti tomuto rozsudku je možné podať odvolanie, s výnimkou výroku o vine vyhlásenou obžalovaným v zmysle § 257 ods. 5 Trestného poriadku, a to do 15 dní od jeho oznámenia prostredníctvom Okresného súdu Poprad na Krajský súd v Prešove. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725010399.3 (dáta aktuálne k 13. 11. 2026). Záväzné je znenie zverejnené súdom.




